În ciuda faptului că este o producție majoră, filmul finalizat a fost întâmpinat cu reticență de autoritățile culturale poloneze. Nu numai că sanatoriul prăbușit în ruine a fost interpretat ca o paralelă cu starea precară a multor instituții din Polonia contemporană; dar regizorul a ales să sublinieze și aspectele evreiești ale materialului sursă, totul la scurt timp după ce guvernul a lansat o campanie antisemită în 1968, lucru care a făcut ca aproximativ 30.000 de evrei polonezi să părăsească țara. Autoritățile au interzis ca filmul să participe la Festivalul Internațional de Film de la Cannes din 1973, dar regizorul a reușit să treacă ilegal o copie în străinătate, astfel încât filmul să poată fi proiectat la festival. Juriul de la Cannes, condus de actrița Ingrid Bergman, a onorat filmul cu Premiul Juriului. Premiera în Polonia a avut loc la 11 decembrie 1973. Filmul face parte din cele 21 de filme clasice poloneze restaurate digital, selectate pentru "Martin Scorsese Presents: Masterpieces of Polish Cinema" ("Martin Scorsese Prezintă: Capodopere ale cinematografului polonez)" și a fost lansat pe blu-ray într-o ediție specială de Milestone Cinema.